### Beslutning

Godkendt.

### Sagsfremstilling

### Resume og sagens baggrund

Kommunalbestyrelsen har den 24. marts 2021 bevilget 1 mio. kr. til forundersøgelser, planlægning og rådgivning i forbindelse med kantsikring langs rute 219 fra Sæby til Rute 22. På investeringsoversigten for 2022 er der afsat et rådighedsbeløb på 16,985 mio. kr. til kantsikring af rute 219.  Nærværende dagsordenspunkt vil orientere om resultater fra forundersøgelser og det videre forløb.

### Indstillinger

Chef for Vej, Ejendom og Affald indstiller, at orienteringen tages til efterretning.

### Behandling

Teknik- og Miljøudvalget.

### Sagsfremstilling

Kantsikringsarbejdet udspringer af, at den eksisterende kørebane mangler tilstrækkelig kørebanebredde og sidestøtte til at håndtere hjultryk fra lastbiler langs vejkanten.

Kantsikringen af Rute 219 er opdelt i tre etaper, se Bilag 1.

På etape 1 lægges der op til en sideudvidelse af kørebanen, hvorved kørebanebredden øges med mindst 0,5 meter på hver side med asfaltopbygning.

På etape 2 og 3 lægges der alene op til en forstærkning af rabatten med grusopbygning på hver side i 0,5 meters bredde.

Der er udarbejdet et skitseprojekt, og detailprojekteringen færdiggøres efter gennemførelsen af blandt andet følgende undersøgelser:

Vejnettet:

Det undersøges om eksisterende tung trafik på Rute 219 (etape 1, 2 og 3) kan mindskes ved at omlægge til henholdsvis hovedfærdselsåren mellem [adresse] og [adresse], og Rute 22 mellem Kalundborg og Slagelse. Ærindekørsel vil stadig kunne forekomme på rute 219. Denne undersøgelse er forventes afsluttet i foråret 2022.

Leonora Schmidt og bæreevnemålinger:

Der er foretaget bæreevnemåling i den eksisterende kørebane og mere end 100 geotekniske boringer langs vejen. Der er konstateret god og tilstrækkelig bæreevne for den nuværende trafik. Dog er der konstateret dårlig bærevne i rabatten langs vejen i en dybde på 3-5 meter, hvorfor der ikke er tilstrækkelig sidestøtte og kantsikring. Det er ikke rentabelt at udskifte den dårlige jord. Der vil derfor blive afsluttet med en asfaltopbygning uden det sidste lag asfalt, og det vil herefter skulle ligge sådan i nogle år, for at opbygningen kan sætte sig. Sidste lag asfalt udlægges, når de første lag har sat sig. Formentlig efter nogle år. Afhængigt af resultaterne af tilbudsindhentningen vil der eventuelt også på enkelte strækninger blive anvendt geo- eller armeringsnet.

Bevaringsværdige, natur- og fredningsinteresser:

Omkring [adresse] er der en række bevaringsværdige natur- og fredningsinteresser. Projektet er afgrænset til den eksisterende vejmatrikel, hvor græs og rabatter langs vejen i dag bliver vedligeholdt. Udgravning, udlægning af overskudsjord samt arbejde med maskiner bliver derfor umiddelbart holdt uden for de bevaringsværdige natur- og fredningsinteresser. Det undersøges dog, om sideudvidelsen og kantarbejderne eventuelt vil give anledning til bemærkninger eller krav fra andre myndigheder. Dette forløb forventes at være afsluttet marts 2022.

Håndtering af regnvand og grundvandsinteresser:

Der er kun en ændring i kørebanebredden på etape 1. På denne strækning er der grundvandsinteresser enkelte steder, og dette vil blive håndteret via tekniske løsninger. En endelig godkendelse af et projektforslag herfor forventes afsluttet i marts 2022.

Servitutter og andre deklarationer:

Projektet er afgrænset i en eksisterende vejmatrikel. Vejen er udmatrikuleret, og der er derfor ikke behov for indhentning af servitutter og deklarationer. Der er et lokalt sted fundet uoverensstemmelse mellem vejmatrikel og vejforløb. Dette vil blive udmatrikuleret korrekt i forbindelse med detailprojekteringen.

Grænseflade med cykelstiprojekt Ubby-Slagelse Landevej:

På etape 3 er der alene tale om udskiftning af eksisterende rabat, hvorfor der ikke er sammenhæng mellem de to projekter. Cykelstien forventes igangsat i efterår 2022.

Udbud og udførelse:

Det forventes, at projektet kan sendes i udbud i maj 2022, og at der vil være opstart af de fysiske arbejder medio 2022. Projektet forventes færdigt ved udgangen af 2022.

### Økonomiske konsekvenser

Ingen.

### Sagens forløb

03-02-2022 Teknik- og Miljøudvalget
Godkendt.